ไม่เจอกันนานเลยนี่หว่า อคคทสึ
อย่าเข้ามา
เฮ้ เฮ้ อย่าพูดอะไรน่าน้อยใจแบบนั้นสิ
ผมบอกว่าอย่า
ไม่รู้รึไง ว่าฉันอยากต่อยแกมากแค่ไหน
เข้าใจความรู้สึกกันหน่อยเซ่
อย่า
ยั่วให้อยากกันขนาดนี้
เดี๋ยวฉันก็พลั้งมือฆ่าแกหรอก
อย่าเข้ามา
ริกะจัง
ริกะ?
บันทึก : พฤศจิกายน 2016 กรุงโตเกียว
การกลั่นแกล้งอย่างไม่ลดละโดยเพื่อนร่วมชั้นเรียน
ทำให้นักเรียนชายสี่คน รวมบุคคลผู้เป็นหัวโจกได้รับบาดเจ็บสาหัส
ขอโทษครับ
ขอโทษ
ผมขอโทษ ผมขอโทษ
ให้ประหารชีวิตแบบปิดเป็นความลับขั้นสุดยอด
ล้อกันเล่นรึเปล่า
แต่เจ้าตัวรับทราบเรียบร้อย
เขาเป็นเยาวชน เป็นเด็กอายุแค่ 16 ปีนะครับ
ขืนทำแบบนั้นอาจเป็นเหตุให้คนจำนวนมากถูกสาปตายก็ได้
ดูอย่างตอนนี้ ผู้ใช้คุณไสยระดับ 2 จำนวนสามคน
ผู้ใช้คุณไสยระดับ 1 อีกหนึ่งคน โดนฟาดกลับจนพ่ายไม่เป็นท่า
เพราะงั้นถึงได้โยนเผือกร้อนนี้มาให้ผม
อย่าบอกนะครับว่าลืมไปแล้ว
ถ้าอย่างนั้น เห็นทีเราควรจะ....
ครับ
อคคทสึ ยูตะ
ทางโรงเรียนไสยเวทจะดูแลเด็กคนนี้เอง
นี่คืออะไรรึ
อคคทสึ ยูตะคุง
มัน...เคยเป็นมีดมาก่อนครับ
ผมตั้งใจว่าจะตาย
แต่ถูกริกะจังขวางไว้
มืดมนอะไรปานนี้
เธอต้องไปเรียนที่โรงเรียนใหม่ตั้งแต่วันนี้
ไม่ไปครับ
ผมไม่อยากทำร้ายใครอีกแล้ว
ดังนั้น ผมจะไม่ออกไปไหนทั้งนั้น
แต่
อยู่คนเดียวมันเหงานะ
คำสาปที่ติดอยู่กับตัวเธอ
ถ้ารู้วิธีใช้งานที่เหมาะสม
โรงเรียนเฉพาะทางไสยศาสตร์นครโตเกียว
ก็อาจนำมาช่วยเหลือผู้คนได้นะ
ลองเรียนรู้วิธีใช้พลัง
แล้วค่อยโยนทุกอย่างทิ้งทีหลัง
ก็ยังไม่สาย ถูกไหม
มหาเวทย์ผนึกมาร
รู้ข่าวที่จะมีนักเรียนย้ายมาใหม่วันนี้รึยัง
เห็นว่าจับเพื่อนร่วมห้องยัดตู้ล็อกเกอร์ล่ะ
ฆ่าเลยเหรอ
ทูน่ามายองเนส
เปล่า แค่สาหัส
เหรอ เอาเถอะ ถ้าซ่านักก็แค่จับสั่งสอน
ปลาแห้ง
ผมจะแนะนำนักเรียนที่เพิ่งย้ายมาให้ทุกคนได้รู้จักนะคร้าบ
คึกคักกันหน่อยสิ ทุกคน
คึกคักให้ดูหน่อย
ได้ข่าวว่าเด็กใหม่ที่มาวันนี้ร้ายเอาเรื่องนี่
ดังนั้นไอ้เรื่องให้ช่วยสร้างบรรยากาศเพื่อคนพรรค์นั้น หนูขอผ่าน
แซลมอน
เฮ้อ ช่างเถอะ
เข้ามาสิ
สัมผัสได้ถึงบรรยากาศเย็นยะเยือกแฮะ
จะเมินใส่แบบเต็มสูบ
ผมอคคทสึ ยู...
นี่เป็นการทดสอบหรืออะไรมิทราบ
เฮ้
นายรู้ตัวรึเปล่าว่าตัวเองถูกสาป
ที่นี่เป็นสถานที่สำหรับศึกษาคำสาป
ไม่ใช่ที่ที่คนถูกสาปจะมาเรียน
จำนวนผู้เสียชีวิตแบบพิสดารและผู้หายสาบสูญไร้ร่องรอยทั่วญี่ปุ่น
มีจำนวนเฉลี่ยปีละมากกว่า 10,000 คน
ซึ่งส่วนใหญ่เป็นผู้เคราะห์ร้ายจาก ‘คำสาป’
หรือความรู้สึกด้านลบที่เล็ดลอดจากกายเนื้อของมนุษย์
ขณะที่บางเหตุการณ์จากในจำนวนดังกล่าวมีสาเหตุจากนักสาปแช่ง
สิ่งที่จะต่อกรกับคำสาปได้มีเพียงคำสาป
และที่นี่คือสถานที่เรียนรู้เกี่ยวกับคำสาปสำหรับปัดเป่าคำสาป
โรงเรียนเฉพาะทางไสยศาสตร์นครโตเกียว
ทำไมไม่บอกกันก่อน
เพิ่งบอกเอาป่านนี้เนี่ยนะ
ขอโต๊ด
อ๊ะ พวกเธอรีบถอยไปดีกว่า
อย่า
เดี๋ยว ริกะจัง
...รังแกยูตะนะ
ผู้ต้องคำสาประดับพิเศษ อคคทสึ ยูตะ
วิญญาณแค้นต้องสาประดับพิเศษ โอริโมโตะ ริกะ
บันทึก : 6 ปีก่อน เมืองเซนได จังหวัดมิยางิ
ทางนี้ทางนี้ / อะไรอะ
ยูตะ สุขสันต์วันเกิดจ้ะ
ไชโย เปิดเลยได้รึเปล่า
ได้สิ
เปิดเลยได้ใช่มะ
ก็บอกแล้วไงว่าเปิดได้
แหวน?
แหวนหมั้นน่ะ
หมั้น?
สัญญานะ
พอโตเป็นผู้ใหญ่แล้ว
ยูตะต้องแต่งงานกับริกะนะ
เวรแล้ว
เฮ้ย เรียกรถพยาบาลเร็ว
จะบ้าเรอะ ดูให้ดีสิ
ไม่รอดแหง หัวบี้เลยนะเว้ย
แต่ว่า...
เด็กโดนรถชน
ใช่ครับ รีบมาด่วนเลย
ดูสิ / ใครจะกล้าเข้าไปวะ
ริกะจัง
ยูตะ
ยูตะ...
โตเป็นผู้ใหญ่เมื่อไร
เราแต่งงานกันนะ
สัญญานะ
เรื่องก็ประมาณนี้
ผู้ถูกริกะจังที่รักเขาม๊ากมากสาป
อคคทสึ ยูตะคุงคร้าบ
ฝากด้วยนะ ทุกคน
หากยูตะถูกโจมตี คำสาปที่ชื่อริกะจังอาจจะโผล่หรือไม่โผล่ออกมาก็ได้
ที่แน่ๆ คือทุกคนระวังด้วยนะ
แล้วทำไมไม่รีบบอก
เจ้าพวกนี้อยู่ในวัยต่อต้านน่ะ
ดังนั้นผมขอแนะนำแบบรวบรัดเลยก็แล้วกัน
รู้สึกเหมือนอาจารย์คนนี้ผิดเต็มประตูชอบกล
ผู้ใช้เครื่องมือไสยเวท เซนอิง มาคิ
เธอคือผู้ใช้เครื่องมือทางด้านไสยศาสตร์ระดับพิเศษซึ่งมีฤทธิ์ปัดเป่าคำสาป
ผู้ใช้วาจาสาป อินุมาคิ โทเงะ
คำศัพท์ที่เขาใช้มีแค่ชื่อไส้ข้าวปั้น ดังนั้นเวลาคุยก็พยายามตีความหน่อยนะ
คอมบุ
แพนด้า
ฉันชื่อแพนด้า ยินดีที่ได้รู้จัก
นั่นละ ตามนั้นเลย
ช่วยอธิบายในสิ่งที่อยากรู้ที่สุดให้ฟังสักหน่อยก็ไม่ได้
เอาละ เท่ากับว่าสมาชิกปี 1 มีกันทั้งหมด 4 คนเนอะ
3 คนกับอีก 1 ตัว
การเรียนภาคปฏิบัติวิชาคุณไสยช่วงบ่าย
ให้จับคู่กันกลุ่มละ 2 คน
โทเงะคู่แพนด้า
สู้ๆ
มาคิคู่ยูตะ
รังเกียจอย่างไม่ปิดบังเลย
เอ่อ
ฝะ ฝากเนื้อฝากตัวด้วยนะครับ
นายเคยถูกกลั่นแกล้งใช่ไหม
แทงใจล่ะสิท่า
ก็เข้าใจความรู้สึกของไอ้คนที่มันรังแกนายนะ
เพราะถ้าเป็นฉัน ฉันก็รังแกเหมือนกัน
ไม่รู้เพราะคำสาปรึว่าเพราะอะไรหรอกนะ
แต่ไอ้การปั้นแต่งตัวเองทำนองว่า ‘ผมเป็นคนดีครับ’
มันฟ้องออกมาทางสีหน้านายชัดแจ๋ว
เห็นแล้วอยากอ้วก
ตัวเองเป็นฝ่ายได้รับการปกป้องแท้ๆ
แล้วทำไมยังทำหน้าเหมือนเป็นผู้เคราะห์ร้าย
ดูท่าว่านายคงใช้ชีวิตในฐานะผู้รับมาตลอดล่ะสิ
โรงเรียนไสยเวทไม่หวานหมู
ขนาดที่คนไร้เป้าหมายในชีวิตจะอยู่รอดได้
มาคิ พอได้แล้ว
ปลาแห้ง
รู้แล้วน่า
พูดมากจริง
ขอโทษนะ
ยัยนั่นเป็นคนรู้จักเข้าใจคนอื่น แล้วดันเก็บมาคิดโน่นนี่เกินจำเป็น
ไม่เป็นไร
ที่เธอพูดน่ะ ถูกแล้ว
ที่นี่คือ
โรงเรียนประถมธรรมด๊าธรรมดา
เป็นโรงเรียนประถมธรรมดาๆ ที่เกิดเหตุการณ์เด็กเล็กหายตัวไร้ร่องรอย
หายตัวไร้ร่องรอย
ตัวสถานที่เองก็มีส่วนอยู่ไม่น้อยน่ะนะ
ดังนั้นเดาได้เลยว่าคงเป็นฝีมือของคำสาปซึ่งเกิดขึ้นเองตามธรรมชาติ
หมายความว่าเด็กๆ ถูกคำสาปลักพาตัวเหรอครับ
ใช่ ตอนนี้หายไปสองคน
สถานที่ที่มีสารพัดความทรงจำอัดแน่น
มักกลายเป็นแหล่งสะสมคำสาป
โรงเรียน โรงพยาบาล
สถานที่ซึ่งคิดถึงทีไรก็ไม่เคยมีความทรงจำดีๆ เหล่านี้
มีสภาพไม่ต่างจากจานรองรับความรู้สึกด้านลบ
และเมื่อความรู้สึกพอกพูนมากเข้า
คำสาปก็จะถือกำเนิดขึ้นแบบที่เป็นอยู่คราวนี้
ปัดเป่าคำสาปแล้วช่วยเด็กออกมา
แต่ถ้าตายก็อย่าลืมเก็บศพกลับมานะ
เอ๊ะ ตาย...?
จากความมืดมิด ดำสนิทกว่ารัตติกาล
จงปัดล้างมลทินให้สิ้นสูญ
กลายเป็นกลางคืนเฉยเลย
ม่านน่ะ
เป็นเขตแดนซึ่งช่วยกันไม่ให้คนที่อยู่ด้านนอกมองเห็นพวกเธอ
แล้วก็ช่วยล่อคำสาปให้ปรากฏตัวออกมาไปด้วยในตัว
ไม่ต้องห่วง เสร็จงานก็คลายได้เองจากด้านใน
เอาละ พยายาม
อย่าตายล่ะ
ตาย?
อาจารย์
เจ้าเด็กใหม่
อย่ามัวแต่วอกแวก
เข้า...
มา
ไหม...
เข้า...มา...
ไหม
มันมาทางนี้แล้ว
ทะ ทะ ทำยังไงดี
อย่าแหกปากได้ไหม
จำไว้ให้ดี คำสาปน่ะ
ยิ่งอ่อนแอ
ก็ยิ่งชอบรวมฝูงกัน
มนุษย์เอง ก็ไม่ต่างกัน
สุดยอดเลย
จัดการได้ในดาบเดียว
เอ้า รีบไปต่อกันดีกว่า
เอ๊ะ ไปไหน
ก็ต้องในโรงเรียนน่ะสิ ไม่น่าถาม
คุณเซนอิงไม่กลัวเลยรึ
อย่าเรียกฉันด้วยนามสกุล
ขะ ขอโทษ
แต่แบบรู้สึกว่าอีกเดี๋ยวมันต้องโผล่มายุบยับแน่ๆ
ไม่สิ โผล่มาแล้วต่างหาก
ทั้งที่กางม่านเอาไว้
แต่จำนวนของคำสาปกลับน้อยจนผิดสังเกต
ไม่สิ
ต้องพูดว่า มีแต่ไม่จู่โจมเข้ามามากกว่า
เพราะมีหมอนี่อยู่ด้วยเหรอ...
เมื่อกี้ตัวอะไรขยับก็ไม่รู้
เฮ้
ครับ
นายอยู่ระดับไหน
เอ๊ะ ระดับความสามารถภาษาอังกฤษเหรอครับ
ระดับของผู้ใช้คุณไสยมีตั้งแต่ระดับ 4 จนถึงระดับ 1
แต่ผมเพิ่งเข้าโรงเรียนไสยเวทมาหมาดๆ
เพราะฉะนั้นไม่น่าจะมี
โอ๊ย พอแล้ว
ไหนเอาบัตรนักเรียนมาดูซิ
อีตาผ้าคาดตาปัญญาอ่อนนั่นให้นายไว้แล้วใช่ไหม
ผ้าคาดตาปัญญาอ่อน
เอ่อ นี่ครับ
แต่ก็นะ คนไม่มีพื้นประวัติมาก่อนแบบนาย คงไม่แคล้วระดับ 4
บัตรประจำตัวนักเรียน อคคตสึ ยูตะ
ระดับพิเศษ?
ระดับพิเศษ
มันเหนือกว่าระดับ 1 ไม่ใช่เหรอ
นี่มันลำดับชั้นที่เคยได้ยินเฉพาะในมุกอำเล่นขำขันเท่านั้น / คุณเซนอิง
คุณเซนอิง คุณเซนอิง
ด้านหลัง
อึ้ก
บัดซบ จะใหญ่ไปไหนเนี่ย
หนอย
ขะ ขอบคุณ ขอบคุณ
สำหรับ อา หารรรรรร
โธ่เว้ย
ดันทำเครื่องมือไสยเวทหล่นซะงั้น
ปล่อยฉันออกไปนะเว้ย
ที่นี่คือ
ในท้องของไอ้คำสาปนั่น
เจอแค่นี้ถึงกับหมดสติเนี่ยนะ
หมายความว่า เราถูกกินเหรอ
ใช่ แล้วนี่คำสาปไม่ออกมาปกป้องนายรึไง
ผมเองก็ไม่รู้ว่าริกะจังจะออกมาตอนไหน
แล้วนี่จะทำยังไงกันต่อ
เดี๋ยวพอถึงเวลาปลดม่าน ก็มีคนมาช่วยพวกเราเองแหละ
ขายขี้หน้าชะมัด บัดซบ
ช่วยด้วย
ได้โปรด หมอนี่ จะตายอยู่แล้ว
เด็กๆ ถูกคำสาปลักพาตัวเหรอครับ
ใช่ ตอนนี้หายไปสองคน
เป้าหมายของภารกิจคือการปัดเป่าคำสาปแล้วช่วยเด็กออกมา
แต่ถ้าตายก็อย่าลืมเก็บศพกลับมา
ค่อยยังชั่ว พวกเขายังมีชีวิต...
ค่อยยังชั่วอะไร
ถ่างตาดูให้ดีสิ
เด็กตัวโตเองก็เจอคำสาปเล่นงานเข้าเต็มเปา
บอกตามตรง สองคนนี้จะตายเมื่อไรก็ไม่แปลก
อะไรนะ แล้วนี่ควรทำยังไง...
ทำอะไรไม่ได้ทั้งนั้น
นอกจากรอให้คนมาช่วย
อย่าคิดว่าทุกคนทนทานคำสาปได้เหมือนนายสิ
คุณเซนอิง
แผลนี่ มันอะไรเนี่ย
อย่าบอกนะว่าถูกสาป
พี่สาวจะตายเหรอ
นี่... ช่วยทีสิฮะ พี่ชาย
นี่
ถึงจะพูดแบบนั้น แต่ไม่ไหวหรอก ฉัน...
อคคทสึ
ถามจริงเถอะ นายมาทำอะไรที่โรงเรียนไสยเวทกันแน่
นายอยากทำอะไร นายต้องการอะไร
นายอยากสมปรารถนาในเรื่องอะไร
ผม...ไม่อยากทำร้ายใคร
ผมเลยตั้งใจจะขังตัวเองแล้วหายไปจากโลกนี้
แต่พอมีคนพูดว่า“อยู่คนเดียวมันเหงานะ”
ทำเอาผมเถียงไม่ออก
ผมอยากคบค้าสมาคมกับคนอื่นๆ
อยากเป็นที่ต้องการของใครสักคน
อยากได้ความมั่นใจ ว่าผมสมควรมีชีวิตอยู่ต่อ
งั้นปัดเป่าคำสาปซะ
ปัดเป่า ปัดเป่า ปัดเป่ามันเข้าไป
เดี๋ยวความมั่นใจเอย คนอื่นๆ เอย ทุกอย่างที่นายพูดก็จะตามมาเอง
โรงเรียนไสยเวท คือสถานที่เพื่อการนั้นอยู่แล้ว
ริกะจัง
อะไรเหรอ
ขอยืมพลังหน่อยสิ
ใคร น่ะ น่ะ น่ะ
หนวกกกก หู
จัดใหญ่ไฟกะพริบเลยแฮะ
นี่เองรึ รูปร่างแบบเต็มตัวของวิญญาณแค้นต้องสาประดับพิเศษ
โอริโมโตะ ริกะ
น่ากลัวเอาเรื่อง
ว้าว สวยจัง
ริกะ ชอบ ของสวยๆ
ทุกคน
อดทนอีกนิดนะ
ต้องรีบพาทุกคนไปให้อาจารย์รักษา
ในระหว่างที่คำสาปยังดึงความสนใจของริกะจังได้
อย่าเพิ่งหมดแรงสิ...
อย่าเพิ่ง
นายตัดสินใจแล้วไม่ใช่รึไง
ว่านับแต่นี้จะเปลี่ยนแปลงตัวเอง
พยายามเข้านะ
ยูตะ
ผมจะพยายาม
กลับมาแล้วรึ
พยายามได้ดีมาก
ปลอดภัยดีไม่มีปัญหา ทั้งมาคิ ทั้งเด็กๆ
ค่อยยังชั่วหน่อย
หน้าตาดูไม่แจ่มใสเลยนะ
นี่เป็นครั้งแรกเลยครับ ที่ผมเป็นฝ่ายเรียกริกะจังออกมา
งั้นรึ ถือว่าพัฒนาขึ้นหนึ่งขั้นนะเนี่ย
เอาล่ะนะ
อย่าสิ ยูตะ
บอกว่าอย่าไง
อย่านะ ริกะจัง
นี่แน่ะ เอาไปเลย
สัญญานะ
ถ้าโตเป็นผู้ใหญ่เมื่อไร ยูตะต้องแต่งงานกับริกะ
ได้สิ
แล้วพวกเราก็จะอยู่ด้วยกันตลอดไป
มีอะไรรึ
เปล่าครับ
แค่นึกอะไรออกนิดหน่อย
บางที ริกะจังอาจไม่ได้สาปผม
ผมต่างหากที่เป็นคนสาปริกะจัง
ก็ถือเป็นอีกหนึ่งทฤษฎีที่ฟังดูเข้าที
เพราะไม่มีคำสาปไหน บิดเบี้ยวได้เท่ากับความรักอีกแล้ว
อาจารย์ครับ
ในระหว่างที่เรียนโรงเรียนไสยเวท
ผมจะแก้คำสาปของริกะจังให้ได้
วิญญาณแค้นต้องสาประดับพิเศษ โอริโมโตะ ริกะ
ปรากฏตัวเต็มร่างเป็นเวลา 422 วินาที
เราให้เธอดูแลอคคทสึ
ก็เพื่อป้องกันไม่ให้เหตุการณ์แบบนี้เกิดขึ้น
อย่าหวังจะพูดแก้ต่างเลย
โกะโจ ซาโตรุ
บอกตามตรง เดิมทีผมไม่ได้คิดจะแก้ต่างอะไรอยู่แล้ว
พูดจาไร้ความรับผิดชอบสิ้นดี
หากโอริโมโตะ ริกะอาละวาดขึ้นมา
เมืองทั้งเมืองมีหวังพังราบเป็นหน้ากลอง
ถ้าเป็นแบบนั้นผมคงปรี่เข้าห้ามแบบสุดชีวิตแล้วละ
แต่ก็นะ
สิ่งที่ผมบอกได้เกี่ยวกับคำสาปมีอยู่แค่ข้อเดียว
คือผมไม่เข้าใจเลย
เพราะอะไร คำสาปของเด็กหญิงตัวน้อย
ซึ่งไม่ได้สืบสายเลือดตระกูลผู้ใช้คุณไสย
จึงใหญ่โตมโหระทึกปานนั้น
ให้ควบคุมสิ่งซึ่งตัวเองยังไม่เข้าใจน่ะ ไม่มีใครทำได้หรอกครับ
ก็เข้าทำนองลองแล้วก็เหลวนั่นแหละ
เอาเป็นว่าตอนนี้ปล่อยพวกเขาไปก่อน
อย่าลืมนะว่า โทษประหารลับของอคคทสึแค่ถูกพักไว้ชั่วคราว
ถ้าอย่างนั้นทุกท่านเองก็อย่าลืมนะครับ
ว่าผมพร้อมเข้าข้างอคคทสึทุกเมื่อ
พับผ่าเถอะ
พวกคนแก่ไร้หัวคิด
ต้องระวังไม่ให้ตัวเองกลายเป็นแบบนั้น
ตอนแก่ซะแล้ว
ที่สำคัญเหนืออื่นใด
ผมไม่ยอมให้ใครก็ตาม มาช่วงชิงวัยว้าวุ่นประสาวัยรุ่นพวกหนุ่มสาวแน่
มาคิกับโทเงะเหลือหนึ่งรอบสุดท้าย
ใครหน้าไหน ก็อย่าได้แหยมเชียว
เอาละ เชิญเลย
คะ ครับ
การปัดเป่าคำสาปขนาดใหญ่อย่างโอริโมโตะ ริกะน่ะ
คือเรื่องที่แทบจะเป็นไปไม่ได้
แต่ถ้าแค่คลายออกก็อีกเรื่องหนึ่ง
อ่านปมของพลังเวท
ที่ผูกซ้อนกันไม่รู้กี่พันกี่หมื่นทบให้ออก
แล้วแก้มันออกทีละปม
ซึ่งเรื่องนี้ไม่มีใครทำได้ นอกจากตัวเธอเองที่เป็นผู้ถูกสาป
ขอคำอธิบายแบบเป็นรูปธรรมกว่านี้ได้ไหมครับ ว่าผมควรทำอะไร
ใช้เจ้านี่ช่วยไงล่ะ
ดาบ?
คำสาปจะเสถียรมากสุดเมื่อสิงสู่อยู่ในวัตถุ
ตอนนั้น เธอได้เชื่อมโยงเข้ากับโอริโมโตะ ริกะโดยมีแหวนเป็นสื่อกลาง
จึงเท่ากับว่าท่อลำเลียงพร้อมใช้งาน
รับเอาคำสาปของริกะเข้ามา
แล้วอัดใส่ลงในดาบเพื่อควบคุมมัน
ทำซ้ำเรื่อยๆ เพิ่มปริมาณทีละนิด
กระทั่งเข้ามาอยู่ในมือทั้งหมด
เมื่อทำสำเร็จอิสระก็อยู่แค่เอื้อม
ทั้งเธอ ทั้งเด็กผู้หญิงคนนั้น
อัดคำสาปใส่ลงในดาบ...
และอีกหนึ่งสิ่งที่เธอต้องทำควบคู่คือ
จดจำวิธีใช้ดาบ
เธอโคตรจะผอมแห้งแรงน้อย
เห็นทีต้องเริ่มจากการเคี่ยวให้กระอักกันไปข้าง
ทูน่า
ยะฮู ทุกคน เป็นยังไงกันบ้าง
อ๊ะ เอ่อ
อย่าวอกแวกสนใจทางอื่น
ครับ
จับดาบขึ้นมาให้ไวเลย เจ้าเถิก
ทำไมต้องโหดปานนั้น
ครับ
ตั้งใจจะชิงแต้มจากฉันให้ได้ 1 แต้มไม่ใช่รึไง
ครับ
หลบได้
แต่เสียกระบวนท่าแล้ว
เล็งจัดการตอนขาแตะพื้นนี่แหละ
ไม่จริงใช่ไหมเนี่ย
จบ ตายจ้า
ฉันชนะอีกตามเคย
ไอ้ชอตสุดท้ายเมื่อกี้ มันจำเป็นด้วยรึครับ
ไม่ต้องมาทำเสียงอ่อย
จะเวลาไหนก็ควรสู้ให้เหมือนลงสนามจริง
แล้วก็นะ การมีบทลงโทษพ่วงท้ายเนี่ย
ช่วยกระตุ้นพัฒนาการได้ดีนักแล
จริงด้วย ผม....
ขอ...
อีกรอบครับ
ผมตั้งใจไว้ว่าจะคลายคำสาปของริกะให้ได้
ยูตะมาเรียนที่โรงเรียนไสยเวทได้ 3 เดือนแล้วสินะ
เทียบกับช่วงแรก ถือว่าเคลื่อนไหวได้ดีขึ้นเยอะเลย
แซลมอน
แถมรู้จักมองโลกในแง่บวกมากขึ้นด้วย
ไข่ปลา
มาคิเองก็ดูท่าทางสนุกน่าดู
คงเพราะที่ผ่านมาไม่มีใครเป็นคู่ฝึกซ้อมอาวุ...
พระเจ้าชี้ทาง
ยูตะ มานี่หน่อย
คัมมอน
มีอะไรรึ แพนด้าคุง
เรื่องโคตะระสำคัญเลย เพราะฉะนั้นตั้งใจฟังให้ดีๆ
นายเป็น สายอกตู้ม หรือสายอกกระดาน
มาถามอะไรตอนนี้
จริงๆ แล้วผมไม่ค่อยซีเรียสกับเรื่องทำนองนี้เท่าไร
ว่าด้วยเรื่อง 18+
ถ้าเลือกได้ คงเลือกแบบใหญ่กว่าระดับทั่วไปสักหน่อย มั้ง
มาคิ
มีหวังนะเหวยเหย
นะ นะ นะ
นี่แกเข้าใจผิดอะไรของแก อยากตายนักใช่ไหม
ไม่ต้องเขินหรอกน่า ไม่ใช่เด็กประถมแล้วสักหน่อย
โอเค๊ มานี่ มาให้แม่เชือดซะดีๆ
ช่างหัวสนธิสัญญาวอชิงตันแล้วโว้ย
อะไรของเขา
คอมบุ
ผมยังไม่ค่อยเข้าใจสิ่งที่อินุมาคิคุงต้องการสื่อสักเท่าไร
ก็เลยแอบเกร็งๆ กลัวๆ เขาอยู่นิดหน่อย
เอาละ ทุกคนรวมพล
สองคนที่อยู่ตรงนั้นเดี๋ยวค่อยกลับไปฝึกต่อ
โทเงะ รับงาน
คำสาปครั้งนี้เหมาะกับเธอสุด
รีบจัดการปัดเป่าแล้วรีบกลับมานะ
แซลมอน
รับงาน?
โทเงะเป็นนักอาคมระดับ 2 เพียงคนเดียวในชั้นปี 1
เลยได้รับอนุญาตให้ออกปฏิบัติภารกิจเดี่ยวน่ะ
โห ยอดเลย
ตัวนายอยู่ระดับพิเศษไม่ใช่รึไงยะ
ยูตะเองก็ต้องไปด้วย
ในฐานะทีมสนับสนุนโทเงะ
ทีมสนับสนุน?
จริงๆ คือให้ไปทัศนศึกษาน่ะ
ไสยศาสตร์มีอยู่หลากหลายแขนง
และนักอาคมแต่ละคน
ก็มีวิธีปัดเป่าแตกต่างกันไป
อย่างวาจาสาปของโทเงะถือเป็นหนึ่งตัวอย่างที่น่าสนใจ
ผมจึงอยากให้เธอได้ศึกษาเอาไว้
วาจาสาป?
ก็ตรงตามตัวอักษรนั่นละ
หมายถึงคำพูดซึ่งมีคำสาปแฝงเร้น
อย่างว่าแหละนะ สิบปากว่าไม่เท่าตาเห็น
อีกอย่างถ้าอยากคลายคำสาป ก็ต้องรู้จักคำสาปเสียก่อน
เป็นการลงสนามจริงครั้งแรก
ไม่สิ ครั้งที่ 2
ประหม่าจัง
แซลมอน
เอ๊ะ อ๊ะ...ผมขอโทษ
ยูตะ มานี่หน่อย
ครับ
ขอโทษนะ ที่คราวนี้ยกโขยงตามไปไม่ได้
แต่เดิมที งานนี้เป็นงานที่โทเงะคนเดียวก็เอาอยู่
ดังนั้นทำตัวสบายๆ ไม่ต้องซีเรียส
แต่มีอยู่ข้อหนึ่งที่ผมอยากให้เธอระวัง
ห้ามปล่อยริกะออกมา
ไม่มีอะไรรับประกันว่าเราจะโชคดี
ดึงริกะกลับเข้าที่เข้าทางได้แบบครั้งก่อน
ดังนั้นให้ใช้พลังของริกะ
แค่เฉพาะในขอบเขตที่บรรจุลงในดาบได้เท่านั้น
ถ้าพลาดท่าเผลอปล่อยออกมาแบบเต็มตัวละก็
ถ้าปล่อยออกมาเต็มตัวอีกครั้ง...
ผมกับยูตะมีหวังโดนสั่งเก็บแน่นอน
ฝากด้วยนะ
ห๋า
ทำไมผู้ชายคนนี้ ถึงเลือกจังหวะเพิ่มความกดดันได้ถูกเวลานักนะ
ถึงแล้วครับ
ย่านการค้าฮาปิน่า
ปัจจุบันมีสภาพแทบไม่ต่างจากย่านร้างร้านรวงปิดหมด
ไม่มีกิจห้ามเข้า
เลิกกิจการ
จึงมีการวางแผนจะรื้ออาคารทั้งหมดออก
เพื่อดึงโครงการศูนย์การค้าเข้ามาในพื้นที่
และระหว่างการสำรวจพื้นที่
มีการตรวจพบฝูงคำสาประดับล่าง
นักอาคมระดับ 2 อินุมาคิ
จึงได้รับการไหว้วานให้มาช่วยปัดเป่าคำสาป
เอ๊ะ อ้าว นักอาคมอินุมาคิ
ไม่อยู่นี่นา
ขอบคุณที่ใช้บริการคร้าบ
อ๊ะ คุณอิจิจิ อยู่ทางโน้นครับ
แวบไปซื้อของเนี่ยนะ
ซื้ออะไรมารึ
ยาแก้เจ็บคอ?
สรุปคือ การปล่อยให้มีอะไรต่อมิอะไร
สิงสู่ในอาคารที่อุตส่าห์ทุ่มเงินสร้างขึ้น
อาจนำมาซึ่งปัญหาวุ่นวายภายหลัง
พวกเขาจึงสั่งให้ปัดเป่าเสียแต่เนิ่นๆ น่ะครับ
แซลมอน
ถ้าพร้อมแล้ว ผมจะคลุมม่านนะครับ
ชัยชนะจงอยู่กับท่าน
บอกว่า...คำสาประดับล่างแต่รวมกันอยู่เป็นฝูง
เมนไทโกะ
ขี้โกงที่สุดเลย มะม้า
พี่ชายได้เยอะกว่าผมนี่นา
เอาน่า เอาอันที่ซ้ำมาแลกกัน
นานๆ ทีอยากกินซูชิบ้าง
คำสาปน่ะ ยิ่งอ่อนแอก็ยิ่งชอบรวมฝูงกัน
ถึงจะอย่างนั้นก็เถอะ แบบนี้มันไม่เยอะเกินไปหน่อย...รึ
อินุมาคิคุง
เข้าไปใกล้ขนาดนั้นมันอันตร...
จงระเบิด
นี่คือวาจาสาปงั้นรึ
เอ๊ะ จบแล้วเหรอ
ทูน่ามายองเนส
เสียงแหบสุดๆ
อ้อ ก็เลยซื้อยาแก้เจ็บคอมาไว้ก่อนสินะ
ยิ่งอานุภาพร้ายกาจ
ระดับความเสี่ยงก็ยิ่งเพิ่มขึ้นเป็นเงาตามตัว
ปลาแห้ง
มีอะไรรึ
อ้าว จริงด้วย
ม่านยังไม่คลายออก
อ้าว
แบบนี้ก็ออกไปไม่ได้สิ
วิญญาณคำสาปอะไรเนี่ย
แตกต่างจากวิญญาณคำสาปที่เคยเจอก่อนนี้ลิบลับ
ซอมบ้า
อินุมาคิคุง
จงบิดงอ
อะไรน่ะ อะไร อะไร เมื่อกี้มันอะไร
ไหนบอกว่า...แค่คำสาประดับล่างไง
ไม่เหมือนที่พูดสักนิด
ขนาดไม่ได้ใหญ่
แต่ร้ายกาจกว่าเจ้าตัวมหึมา
ที่เจอในโรงเรียนประถม
จริงสิ อินุมาคิคุง บาดแผล
นิ้วเป็นยังไงบ้าง
เหวอ ท่าทางเจ็บไม่น้อยนะเนี่ย
แซลมอน
ขยับเองมั่วซั่วแบบนั้นเดี๋ยวก็...
ขอโทษ
เป็นความผิดของผมแท้ๆ
ไม่มีวี่แววว่าจะไล่ตามหรือค้นหาพวกเรา
ต้องรีบติดต่อหาคุณอิจิจิ
ไม่มีสัญญาณ
ไหงงั้นล่ะ
ปลาแห้ง
เพราะม่านรึ
ม่านทำให้อับสัญญาณ
ดังนั้นต้องปัดเป่าสถานเดียว...สินะ
อินุมาคิคุง
เคลื่อนไหวตามใจจะดีเหรอ
คอมบุ
เอ๊ะ...จะไปลุยคนเดียวเหรอ
ขอบคุณนะ อินุมาคิคุง
แต่ไม่เป็นไร
เรามาพยายามด้วยกันสองคนดีกว่า
จัดการมันเลย ยูตะ
โกรธเฉยเลย ไหงงั้นล่ะ
อยู่เฉยๆ ก็น่ากลัวพอแล้วนะ
จ้องไว้ให้ดี
อย่าหยุดเท้า
อัดคำสาปลงในดาบ
อินุมาคิเป็นคนอ่อนโยน
เขาไม่อยากเผลอสาปใครเข้า
ก็เลยเลือกพูดคุย
โดยใช้ชื่อไส้ข้าวปั้นซึ่งไม่มีพลังเวทแฝงอยู่
วันนี้ก็ด้วย เขาช่วยผม
ช่วยผมให้พ้นจากอันตราย
ตอนนั้น
เขาเป็นห่วงผมซึ่งกำลังประหม่าอย่างหนักสินะ
โซโซ
โซลา
ตื้นไป
เจ้านี่เนื้อแข็งเป็นบ้า
ตัวผมยังไม่แกร่งพอจะรับมือกับคำสาประดับนี้
แต่...
อินุมาคิคุง
ผมควร
ตอบแทนความมีน้ำใจ
ที่อินุมาคิคุงมอบให้ผม
จงแหลกไปซะ
บา
สุดยอด
ทาคานะ
อ๊ะ ไม่เป็นไร
แค่ถากๆ เท่านั้น
แซลมอน
อื้ม สู้ได้แจ๋วไปเลย
หากคลายคำสาปริกะได้เมื่อไร
ผมจะกลายเป็นเพียงคนธรรมดาคนหนึ่ง
ไม่ใช่บุคคลที่สมควรอยู่ในโรงเรียนเฉพาะทางไสยศาสตร์อีกต่อไป
จนกว่าวันนั้นมาถึง
ผมอยากทำตัวให้เป็นประโยชน์แก่ทุกคน
อ๊ะ
แล้วจะทำยังไงกับม่านดี
น่าเสียดาย
อุตส่าห์มาเพื่อชมริกะจังที่เขาล่ำลือกันแท้ๆ
ในฐานะระดับพิเศษเหมือนกัน
ถ้าได้ทักทายกันในเร็วๆ นี้ก็คงดี
แล้วก็ จะได้เอาของที่เขาทำตกไว้ไปคืนด้วย
วาจาสาปของโทเงะน่ะ
เจ้าตัวเขาใช้เป็นตั้งแต่เกิด
สมัยก่อนเขาเลยต้องเจอเรื่องเศร้ามาไม่น้อย
แถมบางครั้งยังเผลอสาปใครต่อใคร ทั้งที่ไม่มีเจตนา
จะเรียกว่าสถานการณ์คล้ายกรณีของยูตะก็คงได้
เพราะอย่างนี้เขาก็เลยเป็นห่วงนาย ตั้งแต่นายเข้ามาเรียนที่นี่
คนมักเข้าใจหมอนั่นผิด ทั้งที่จริงๆ แล้วหมอนั่นเป็นคนดี
เอาเป็นว่าจากนี้ก็ขอฝากเขาด้วยนะ
อื้ม ผมต่างหากที่ต้อง... / เอ้า ได้เวลาฝึกซ้อมตอนเช้าแล้ว
อ๊ะ จริงด้วย
แพนด้า นายหัวเราะหาพระแสงอะไรมิทราบ
อยากโดนเชือดใช่ไหม
เอ๋ เปล่าสักหน่อย / คุณมาคิ ขอเวลาแป๊บสิ
ผมอยากถ่ายเทคำสาปลงดาบ
ให้ได้ลื่นไหลกว่านี้ พอจะมีเทคนิค
ไม่รู้
อย่ามาถามเรื่องพลังเวทกับฉัน
เท่าที่สำรวจตรวจดูย่านการค้าแบบทุกซอกทุกมุม
เราพบคราบทั้งหมดสามชนิดค่ะ
คุณอิจิจิบอกว่า ค้นต่อไปก็คงไม่เจอข้อมูลเพิ่มเติมอะไรแล้ว
โอเค ขอบใจมาก
ค่ะ
ขอประทานโทษครับ
ผลการตรวจสอบระบุว่ามีใครบางคน
กางม่านซ้อนม่านของผม
แถมยัง
มีคำสาปเตรียมระดับ 1 ปรากฏขึ้นโดยไม่ได้คาดหมาย
ทั้งหมดเป็นความรับผิดชอบของผม
ดังนั้นจะลงโทษผม
ไม่เป็นไร งานนี้ต้องบอกว่าคู่ต่อสู้ร้ายเกินน่ะนะ
คุณหมายความว่า
คุณรู้รึครับ ว่าคนร้ายเป็นใคร
เกโท สุงุรุ
หนึ่งในสี่นักอาคมระดับพิเศษ
ที่เคยสังหารคนธรรมดามากกว่าร้อยคนด้วยการสาปแช่ง
จนถูกขับออกจากโรงเรียนเฉพาะทางไสยศาสตร์
เป็นนักสาปแช่งที่เลวสุดขั้วเลยเชียวล่ะ
นี่ พอเถอะค่ะ เรากลับกันดีกว่า
เอาน่า เอาน่า รออีกแป๊บเดียว
แต่ว่า...
คุณบอกว่าลูกสาวคุณถูกวิญญาณรังควาน
ใช่ไหมครับ คุณซาโต้
อ๊ะ ค่ะ... แต่
เอ่อ ฉันชื่อไซโต้นะคะ
ไม่ครับ คุณคือคุณซาโต้
ในเมื่อผมพูดว่าซาโต ชื่อซาโตย่อมดีกว่า
แม่คะ เรากลับกันเถอะ
แต่ระยะนี้ ลูกนอนไม่ค่อยหลับไม่ใช่เหรอ
ก็ใช่ แต่ไม่จำเป็นต้องมาพึ่งพาคนไม่น่าไว้ใจ
รู้สึกเหมือนมีสายตาทิ่มแทงอยู่ตลอดเวลา
บางทีก็รู้สึกบ่าหนักอึ้ง หายใจไม่อิ่ม
ถูกไหม
ลักษณะคล้ายๆ กับว่าลืมวิธีหายใจ
และฝันว่า
ถูกขืนใจอยู่บ่อยๆ
คุณรู้เรื่องพวกนั้นได้ยังไง
อย่าขยับ
ไม่จริงน่า
ตัวเบาโหวงเลย
ดิฉันไม่รู้จะขอบคุณท่านยังไงดีเลย
ไม่เป็นไร คนเราต้องช่วยเหลือซึ่งกันและกัน
มีปัญหาอีกเมื่อไรก็แวะมานะ
เห็นไหม แม่บอกแล้วว่าเขาคนนี้เหมือนพ่อพระ
พ่อพระรึ
ก็รู้ดีเหมือนกันนี่นะ
เจ้าพวกลิงไร้พลังเวท
ธาตุแท้โผล่แล้วค่ะ ท่านเกโท
ฝ่ายบริหารทุกคนมากันพร้อมแล้วค่ะ เชิญที่ห้องประชุมได้เลย
ทำอะไรคะ
ฆ่าเชื้อและดับกลิ่น
ฉันไม่อยากให้กลิ่นลิงไปติดทุกคน
ดีใจจังน้า
ไม่ได้รวมตัวกันครบแบบนี้นานแค่ไหนแล้วเนี่ย
จริงด้วย ได้เจอหลังห่างหายไปนาน ต้องถ่ายรูปหมู่กับทุกคนสักหน่อย
กล้องตัวใหญ่อยู่ไหนนะ / อยู่นี่ค่ะ
เกโท พาเกโทมาหาฉันเดี๋ยวนี้เลย
เกโท แก
อ้าว อ้าว คุณคาเนโมริ
ดูรีบร้อนจัง มีอะไรรึเปล่าครับ
อย่ามาทำไขสือ รีบปัดเป่าคำสาปให้ฉันเดี๋ยวนี้
รู้ไหมว่าฉันจ่ายให้แกไปตั้งเท่าไร
เท่าไรรึ
คร่าวๆ ก็หนึ่งร้อยกับอีกห้าล้านเยนค่ะ
แต่ครึ่งปีหลังนี้ไม่มียอดเงินบริจาคเข้ามาเลย
คือ... / ว้า ถึงอายุขัยการใช้งานแล้วสิเนี่ย
พูดอะไร ของแก
ลิงแต่ละตัวล้วนมีบทบาทหน้าที่ของตัวเอง
ลิงที่รวบรวมเงิน
ลิงที่รวบรวมคำสาป
ซึ่งคุณจัดอยู่ในกรณีแรก
ดังนั้นเมื่อไม่มีเงินก็หมดประโยชน์
อย่าพูดเป็นเล่น
โสโครกสิ้นดี
เจ้านี่ใช่มนุษย์เหมือนพวกเราจริงเหรอคะ
อย่างที่ฉันเคยบอก
ว่าเจ้าพวกนี้ก็แค่ลิง
ได้เวลาแล้ว ครอบครัวเอ๋ย
เวลาแห่งการปิดฉากยุคสมัยของพวกลิงจ๋อ
และสร้างสรวงสวรรค์ของผู้ใช้คุณไสยขึ้นมาแทนที่
เป้าหมายอันดับแรก
คือแกนหลักของโลกไสยศาสตร์
ไปถล่มโรงเรียนเฉพาะทางไสยศาสตร์กัน
มีอะไรรึ ยูตะ
เอ่อ
ผมรู้สึกสังหรณ์ไม่ดีน่ะ
คิดไปเองแหละ
คิดไปเองแน่นอน
ปลาแห้ง
เดี๋ยวก่อนสิ ทุกคน
หรือว่าไม่จริงล่ะ ญาณรับรู้พลังเวทของยูตะน่ะทื่อจะตาย
อยู่กับริกะตลอดเวลาแบบนั้นไม่ทื่อก็แปลกเต็มทน
ทูน่า
จนป่านนี้ก็ยังไม่มีวี่แววว่าเกโทจะเคลื่อนไหว
ฉันว่านายวิตกจริตไปเองมากกว่ามั้ง
ผอ. ครับ นั่นเป็นเรื่องที่ไม่มีทางเป็นไปได้แน่ๆ
ผมลงทุนไปสำรวจสถานที่เกิดเหตุเชียวนะครับ
คนอย่างผมไม่มีทางจำคราบพลังเวทของสุงุรุไม่ได้
สุงุรุ
ก็อดแดม
พูดปุ๊บโผล่มาปั๊บ
เกณฑ์อาจารย์ในโรงเรียนที่อยู่ระดับสูงกว่าเตรียมระดับ 1 ทุกคน
ไปที่วงเวียนด้านหน้า
นานทีปีหนเลยนะเนี่ย
ที่ลางสังหรณ์ของยูตะจะถูกเผง
แซลมอน
ไม่น่าใช่คนของโรงเรียนแฮะ
ไม่เคยเห็นคำสาปประเภทนี้มาก่อนด้วย
ไข่ปลา
ว้าว นกตัวเบ้อเร่อเลย
ที่นี่ยังเหมือนเดิมไม่เปลี่ยนเลยน้า
ท่านเกโทขา ที่นี่ใช่โตเกียวจริงเหรอ
ทำไมบ้านน๊อกบ้านนอก
นานาโกะ อย่าเสียมารยาท
มิมิโกะก็คิดแบบนั้นเหมือนกันใช่ไหมล่ะ
ปัดโธ่ รีบๆ ลงมาได้แล้วย่ะ
แต่งตัวแบบนั้นไม่หนาวเหรอ
เจ้าพวกนั้นเป็นตัวอะไร
ว้าว แพนด้านี่นา น่ารักอ้ะ
พวกนายนั่นแหละเป็นใคร
ที่นี่ไม่ต้อนรับผู้บุกรุกนะเว้ย คุณยูตะไม่ชอบ
คอมบุ
รีบไสหัวกลับไปก่อนจะถูกตะบันหน้าดีกว่า คุณยูตะง้างหมัดแล้วนะ
ยินดีที่ได้รู้จัก อคคทสึคุง
ฉันชื่อเกโท สุงุรุ
เร็วมาก
ยินดีที่ได้รู้จักครับ
รู้ไหม ว่าเธอมีพลังอันยอดเยี่ยมยิ่งใหญ่อยู่ในตัว
และฉันคิดว่า
ขุมพลังอันยิ่งใหญ่
คือสิ่งที่เหมาะสำหรับนำมาใช้เพื่อวัตถุประสงค์อันยิ่งใหญ่
เธอเคยเคลือบแคลงสงสัยในโลกทุกวันนี้บ้างไหม
โลกที่ผู้ใช้คุณไสยต้องเคลื่อนไหวอยู่แค่ในเงามืด
เพื่อรักษากฎระเบียบของสังคมทั่วไปน่ะ
พูดอีกอย่างคือ
มันเกิดความย้อนแย้ง
ผู้แข็งแกร่งต้องเป็นฝ่ายปรับตัวเข้ากับผู้อ่อนแอ
คิดแล้วช่างน่าเศร้าสิ้นดี
ผู้เป็นเลิศเหนือทุกสรรพสิ่งเลือกหยุดพัฒนาการของตัวเอง
น็อนเซ้นส์เป็นที่สุด
ตอนนี้ ถึงเวลาที่เผ่าพันธุ์มนุษย์
ต้องปรับแก้แนวทางเพื่อการอยู่รอดบ้างแล้ว
เพราะฉะนั้น ฉันจึงอยากให้เธอมาช่วยอีกแรง
ช่วยเรื่องอะไรครับ
ฆ่าคนที่ไม่ใช่ผู้ใช้คุณไสยให้เหี้ยน
และสร้างโลกที่มีแค่ผู้ใช้คุณไสยขึ้นมา
เขา...
กำลังพูดบ้าอะไร
อย่ายัดเยียดความคิดหลุดโลก
ใส่หัวนักเรียนของผมจะได้ไหม
ซาโตรุ ไม่ได้เจอกันตั้งนาน
ก่อนอื่น ถอยออกให้ห่างกันเด็กๆ พวกนั้นเดี๋ยวนี้เลย สุงุรุ
ได้ยินมาว่าเด็กปี 1 รุ่นนี้มีแต่ตัวท็อป
มิน่าล่ะ
เป็นเด็กในสังกัดนายนี่เอง
ผู้ต้องคำสาประดับพิเศษ
จุไกกลายพันธุ์
ทายาทผู้ใช้วาจาสาป
และ
กากเดนไร้ค่าของตระกูลเซนอิง
แก...
ระวังคำพูดด้วย
เพราะลิงแบบเธอไม่เป็นที่ต้องการในโลกของฉัน
ขอโทษครับ
ผมไม่ค่อยเข้าใจเรื่องที่คุณเกโทพูดสักเท่าไร
แต่...
อย่าหวังว่าผมจะช่วยคนที่ดูถูกเพื่อนของผม
ขอโทษ
ฉันไม่ได้ตั้งใจจะทำให้เธอรู้สึกไม่ดีหรอกนะ
ถ้าอย่างนั้นแล้ว นายมาที่นี่ทำไม
ประกาศสงครามไง
ทุกคนที่อยู่ ณ ที่นี้
จงแคะขี้หูออกให้เกลี้ยงแล้วตั้งใจฟังให้ดี
ในวันที่ 24 ธันวาคมที่จะถึง ทันทีที่อาทิตย์ลับฟ้า
พวกเราจะจัด ‘ขบวนแห่ราตรีร้อยอสูร’
สถานที่คือย่านซึ่งได้ชื่อว่าเบ้าหลอมคำสาป
โตเกียว ชินจูกุ
“คาบุกิโจ” กับแดนศักดิ์สิทธิ์แห่งไสยเวท เกียวโต
พวกเราจะปล่อยคำสาปนับพันเข้าสู่พื้นที่เหล่านั้น
และแน่นอนว่าคำสั่งที่คำสาปแต่ละตนได้รับคือ “ฆ่าให้เหี้ยน”
ถ้าไม่อยากเห็นภาพนรก
ก็จงมาหยุดพวกเราด้วยทุกสรรพกำลังที่มี
มาสาปแช่งกันและกันให้สะใจไปเลย
ท่านเกโท
ร้านจะปิดแล้ว
ป่านนี้แล้วรึเนี่ย
โทษทีนะ ซาโตรุ
เด็กๆ พวกนี้ดึงดัน ว่าจะต้องไปกินเครปที่ถนนทาเคชิตะให้ได้น่ะ
เร็วๆ สิคะ
เอาเป็นว่าฉันขอตัวเลยแล้วกัน
จ้า จ้า เฮ้อ ไม่เข้าใจเลยว่าสถานที่ที่มีแต่ลิงจ๋อแบบนั้นน่าสนใจตรงไหน
คิดว่าฉันจะยอมให้นายไปง่ายๆ รึ
ไม่เอาน่า
นักเรียนที่น่ารักของนาย อยู่ในระยะโจมตีของฉันนะ
เอาละ ทุกคน ไว้เจอกันในสมรภูมิ
การดำรงอยู่ของผู้อ่อนแอ
นั่นละรูปร่างของสังคมที่ควรจะเป็น
อภิบาลความอ่อนแอ ลดทอนความแข็งแกร่ง
เข้าใจรึเปล่า ซาโตรุ
ไสยศาสตร์คือสิ่งที่มีไว้เพื่อปกป้องผู้ไร้วิชา
นั่นเป็นตรรกะอันถูกต้องเหมาะสมงั้นสิ
ฉันเกลียดทฤษฎีการอ้างเหตุผลอันชอบธรรม
เพรานายคือโกะโจ ซาโตรุจึงแข็งแกร่งเกินใคร
หรือเพราะนายแข็งแกร่งเกินใครจึงเป็นโกะโจ ซาโตรุ
นายอยากพูดอะไร
ถ้าฉันสามารถกลายเป็นนายได้
อุดมคติไร้สาระนี้ก็คงแผ่รากมั่นคงไปแล้ว
ฉันตัดสินใจเลือกทางเดินชีวิตของฉันแล้ว
และจากนี้จะทำทุกอย่างที่ฉันทำได้อย่างสุดกำลัง
เกโท สุงุรุ
นักสาปแช่งระดับพิเศษ ผู้ใช้อาคมควบคุมวิญญาณคำสาป
ซึ่งการควบคุมนั้น เกิดจากการดูดกลืนคำสาป
ประเภทเกิดขึ้นเองตามธรรมชาติ
ไม่มีพันธะนายบ่าวเข้าไปในตัว
เท่าที่รู้คือเจ้าตัวใช้องค์กรทางศาสนา
รวบรวมวิญญาณคำสาปจากบรรดาลูกศิษย์ลูกหา
แต่เดิมที เขาน่าจะมีวิญญาณคำสาปเป็นของตัวเองอยู่ก่อนแล้ว
และเมื่อพิจารณาจากจำนวนรายงานการพบเห็นคำสาป
ซึ่งมีแนวโน้มลดลงในช่วง 2-3 ปีนี้
เป็นไปได้ว่าตอนนี้เขาน่าจะรวบรวมวิญญาณคำสาปไว้กับตัวราว 2,000 ตน
ถึงอย่างนั้นก็เถอะ ข้อมูลทางสถิติทำให้พอจะเดาได้ว่า
ส่วนใหญ่เป็นเพียงปลาซิวปลาสร้อยต่ำกว่าระดับ 2
ส่วนจำนวนนักสาปแช่งที่เข้าร่วมก๊วน
ต่อให้ตีเผื่อแล้วก็คงไม่เกิน 50 คน
ถ้าคิดในทางตรงกันข้าม
จุดนี้แหละครับที่ผมว่าน่ากลัว
หมอนั่นไม่มีทางยอมเสี่ยงเล่นเกมที่ตัวเองเสียเปรียบแน่นอน
ก็อดแดม
ติดต่อศิษย์เก่าชายหญิงทุกคน รวมถึงสามตระกูลใหญ่
แล้วส่งเรื่องขอความร่วมมือจากสมาคมคุณไสยไอนุด้วย
นี่เป็นสงครามครั้งประวัติศาสตร์
ครั้งนี้ละ เราต้องปัดเป่าคำสาปที่ชื่อเกโทให้สิ้นซาก
ผอ.สมองมีแต่กล้ามคนนั้น คงพูดแบบนี้แหง
24 ธันวาคม วันขบวนแห่ราตรีร้อยอสูร
ถ้าฆ่าล้างบางกันแบบจริงจัง
โอกาสชนะของฝ่ายเราคงอยู่ที่ประมาณ 30% มั้ง
ยิ่งถ้าสมาคมคุณไสยออกโรงด้วย
ก็คงไม่น่าจะถึง 20%
ดังนั้นหนทางเพิ่มโอกาสชนะที่มีอยู่กระจิดริดให้กลายเป็น 99%
จึงมีอยู่เพียงหนทางเดียว
ฆ่าอคคทสึ ยูตะ
แล้วเอาวิญญาณแค้นต้องสาประดับพิเศษ โอริโมโตะ ริกะมาเป็นของเรา
จนป่านนี้ก็ยังเชื่อคำโป้ปดสมัยเรียนอยู่รึเนี่ย ซื่อจนเซ่อเลยแฮะ
จะมีพันธะนายบ่าวหรือไม่มีก็ไม่สำคัญ
ขอแค่เอาตัวฉันเข้าไปแทนที่นายคนเดิมได้
คำสาปประเภทไหนฉันก็ดูดกลืนได้ทั้งนั้น
โรงเรียนไสยเวทไม่มีทางเลือกใช้ไพ่ชื่ออคคทสึ
ในศึกซึ่งโอกาสชนะมีสูงกว่าคู่ต่อสู้แน่
เพราะขืนเดินเกมผิด
ทั้งศัตรูทั้งตัวเองอาจพินาศย่อยยับ
เป้าหมายของขบวนแห่ราตรีร้อยอสูร
คือการสร้างสถานการณ์ เพื่อให้อคคทสึอยู่ตามลำพังไร้กองหนุน
เอาละ
ได้เวลาเปิดม่านสู่ยุคสมัยใหม่แล้ว
ดูจะ...
กลายเป็นเรื่องราวใหญ่โตเสียแล้วสิ
คุณมาคิ
มาทำอะไรที่นี่ สัปดาห์นี้งดเรียนนะ
คือผมรู้สึกใจคอไม่สงบชอบกลน่ะ
ที่หอไม่มีใครอยู่เลยด้วย
ก็เพราะปี 2 ไปที่เกียวโตกันหมด
โทเงะคอยทำหน้าที่กองหลังให้พวกปี 3 กับปี 4 ที่ชินจูกุ
ส่วนแพนด้าเป็นคนโปรดของผอ.
ดังนั้นคงไปกับโทเงะนั่นแหละ
อย่างนี้นี่เอง
ถามสิ
นายอยากรู้ใช่ไหมล่ะ
ว่าทำไมฉันถึงถูกเรียกว่ากากเดนไร้ค่า
เอ่อ เปล่า...
ใช่
บ้านฉัน...ตระกูลเซนอิง
เป็นเชื้อสายตระกูลผู้ใช้คุณไสยระดับแนวหน้า
ซึ่งถูกขนานนามว่าสามตระกูลใหญ่
นายรู้ไหมว่าคุณสมบัติขั้นพื้นฐานสุดที่จำเป็นสำหรับผู้ใช้คุณไสย
คืออะไร
คืออะไรรึ
การมองเห็นคำสาป
อ้อ จริงด้วย
ขนาดคนทั่วไปบางคน
ยังมองเห็นคำสาปตอนใกล้ตายหรือตอนตกอยู่ในสถานการณ์จำเพาะ
แต่ฉัน ถ้าไม่มีไอ้แว่นตาเห่ยๆ นี่ก็จะมองไม่เห็นคำสาป
เครื่องมือไสยเวทของฉัน ก็เป็นวัตถุที่มีการอัดพลังเวทเอาไว้ก่อนตั้งแต่ต้น
ไม่ใช่ว่าฉันทำให้มันมีอานุภาพขึ้นมา
แต่นั่นกลับช่วยให้ฉันได้ออกมาพ้นๆ จากบ้านตัวเอง
ที่นั่นข้าวก็ไม่อร่อย ห้องก็คับแคบ
แถมยังมีตาลุงที่ไม่รู้จักเดินป้วนเปี้ยน
บอกเลยว่านรก
อย่าเรียกฉันด้วยนามสกุล
อย่าคิดว่าทุกคนทนทานคำสาปได้เหมือนนายสิ
อย่ามาถามเรื่องพลังเวทกับฉัน
ทำไม คุณมาคิจึงยังเป็นผู้ใช้คุณไสยอยู่อีกล่ะ
เพราะฉันเป็นพวกนิสัยเสียไง
ฉันจะทำให้พวกคนที่บ้านต้องร้องไห้โวยวาย
เพราะไอ้คนมองไม่เห็นคำสาปคนนี้
จะเดินกลับเข้าบ้านอีกครั้งในฐานะผู้ใช้คุณไสยระดับ 1
จากนั้นก็บดขยี้ตระกูลเซนอิงให้เละจากภายใน
อะไร
เปล่า แค่คิดว่าสมเป็นคุณมาคิดี
ผม
อยากเป็นให้ได้เหมือนคุณมาคิ
ผมอยากมีชีวิตอย่างเข้มแข็งและแน่วแน่
คนอย่างเธอถ้าไม่เกิดมาเสียแต่แรกก็คงดี
เธอมัน
ตัวเสนียดของตระกูลเซนอิง
ทุกคน
อย่าได้เป็นอย่างมาคิเชียวนะ
ถ้ามีอะไรที่ผมพอจะช่วยได้ก็บอกนะ
อย่างเช่นช่วยทำลายตระกูลเซนอิง อะไรทำนองเนี้ย
เจ้าโง่
เรื่องแบบนี้มันต้องลงมือทำคนเดียวจึงจะมีความหมายย่ะ
ฉันกลับห้องก่อนดีกว่า
อื้ม ไว้เจอกัน
เรานี่ท่าจะประสาท
อะไรมันดลใจ ให้รู้สึกปลื้มอกปลื้มใจเหมือนได้รับการยอมรับเนี่ย
จากความมืดมิด ดำสนิทกว่ารัตติกาล
จงปัดล้างมลทินให้สิ้นสูญ
โรงเรียนไสยเวทถูกม่านคลุม
ใครทำ...แล้วทำไปเพื่ออะไร
หลีกเลี่ยงการทำลายสิ่งปลูกสร้าง
และระบบสาธารณูปโภคให้ได้มากที่สุด
และบางทีอาจมีบุคคลทั่วไปอพยพไม่ทัน
ถ้าพบ ให้รีบพาลี้ภัยทันที
ฟังอยู่รึเปล่า ซาโตรุ
ท่าทางจะมีตัวปัญหา
อยู่หนึ่งคนแฮะ
อย่างนี้นี่เอง
คนที่พันผ่าพันแผลคนนั้นสินะ
ค่ะ คนอื่นๆ พวกฉันจะจัดการเอง
และก็อย่างที่ย้ำไปแล้วหลายรอบ
รู้แหล่วน่า
หน้าที่ของพวกเราคือสกัดคนพวกนั้นใช่มะ?
เรื่อยๆ สบายๆ เล่นสนุกจนกว่างานของเกโทจะเสร็จแล้วกัน
เธออยู่ด้วยรึเนี่ย
อยู่แล้วหนักหัวแกรึไง
อีกอย่างฉันสิควรถาม ว่าทำไมแกมาอยู่ที่นี่ได้
ขอโทษที
ฉันไม่มีเวลาคุยกับลิง
คุณโกะโจ
ผมมีเรื่องต้องรายงาน
มีอะไรรึเปล่าครับ
เปล่า
เจ้าคนชอบทำตัวเด่นนั่นไม่มาอยู่แนวหน้า
ไปเกียวโตงั้นรึ
หากเป็นแบบนั้นจริง ก็ต้องมีข่าวแจ้งเข้ามาบ้างแล้วสิ
ไม่มีอะไร ว่าแต่มีเรื่องอะไรรึ
จังหวะเวลาอาจไม่เหมาะนัก
แต่ผมคิดว่าเรื่องแบบนี้ บอกให้คุณรู้ไว้ตั้งแต่เนิ่นๆ อาจดีกว่า
เรื่องอคคทสึคุงที่คุณเคยขอให้ผมตรวจสอบน่ะครับ
แพนด้า โทเงะ
มีอะ...
ห้ามถาม
ผมจำเป็นต้องส่งทั้งสองคนไปที่โรงเรียนเฉพาะทางไสยศาสตร์เดี๋ยวนี้
ตอนนี้เกโทอยู่ที่โรงเรียนไสยเวท
แน่นอน น่าจะ ไม่ผิดแน่
สรุปว่าแบบไหน
ถ้าผมสังหรณ์ถูก
ในกรณีเลวร้ายสุดคือยูตะกับมาคิไม่รอดชัวร์
เดี๋ยวจัดการเจ้าฝรั่งคนนั้นเสร็จแล้วผมจะตามไป
ช่วยปกป้องสองคนนั้นที
เอาแบบด้วยชีวิตเลยนะ
ได้เลย / แซลมอน
เดี๋ยว อย่าบอกนะว่ารู้ตัวแล้ว
ก็บอกแล้วใช่ไหม ว่าให้เตรียมเงาไว้สักคน
ขืนเตรียมตัวหลอกมั่วซั่วจะได้ผลตรงข้ามน่ะสิคะ
ท่านเกโทก็บอกอยู่
มิมิโกะ นานาโกะ
ว่างาย
ร่นกำหนดการขึ้นค่ะ
เปิดศึกเลย
รออยู่เลยค่า
คู่ต่อสู่ของนายคือฉัน
เจ้าระดับพิเศษ
โทษที
พอดีตอนนี้กำลังรีบ
โรงเรียนถูกคลุมด้วยม่าน
แบบนี้แสดงว่าซาโตรุสังหรณ์ถูกสิ
เดี๋ยวฉันทำลายม่านเอง
แล้วก็ ใช้เส้นทางลัดสุดเลยนะ
เมนไทโกะ
โอ๊ะโอ
มีคนเจาะรูม่านแฮะ
จะให้อะไรๆ เป็นไปตามคิดนี่มันยากจริงน้อ
จากจุดที่ถูกเจาะ กว่าจะมาถึงตรงนี้ต้องใช้เวลา 5 นาที
ควรปล่อยไว้หรือควรจัดการ
เลือกไม่ถูกเลย
ทำลายกำแพงทั้งหมดเพื่อย่นระยะทางให้สั้นที่สุดรึเนี่ย
ไม่เลว
เอานี่ไปกิน
มาคิ
สมาธิวอกแวก
ไอ้หมอนี่เป็นยิวยัตสึด้วยนี่หว่า
แพทเทิร์นซ้ำซาก
เขาเรียกลวงให้ตายใจ
กำปั้นสั่นทะลวง
น่าเสียดายเนอะ
แกเองก็ด้วย
จงจมดิ่ง
โทเงะ เป็นอะไรรึเปล่า
ไข่...แซลมอน
ไปดูมาคิกันก่อน
มาคิ ยังไหวอยู่รึเปล่า มาคิ
ทาคานะ
ยัง...ไม่จบ...
แผ่นดินไหวอีกแล้วเหรอ
เกิดอะไรขึ้นกันแน่
ยอดเยี่ยม
ยอดเยี่ยมมาก
ไม่มีอะไรทำให้ฉันปลาบปลื้มตื้นตัน ได้เท่าเวลานี้อีกแล้ว
พวกเธอรีบบึ่งมาเพื่อช่วยอคคทสึสินะ
ผู้ใช้คุณไสยถึงขนาดยอมเสียสละตัวเองเพื่อผู้ใช้คุณไสยด้วยกัน
นั่นละคือความเมตตา นั่นละคือสิ่งที่น่ายกย่อง
โลกที่ฉันปรารถนา
อยู่ตรงหน้าฉันแล้วในตอนนี้
คุณมาคิ
จริงๆ แล้ว
ฉันอยากให้เธอมีชีวิตอยู่ต่อไปนะ อคคทสึ
แต่ทั้งหมดนี้เพื่ออนาคตของโลกไสยศาสตร์
แพนด้าคุง
ยูตะ
อินุมาคิคุง
หนี...ไป
บันทึก : 24 ธันวาคม 2017
มานี่ ริกะ
วิญญาณแค้นต้องสาประดับพิเศษ โอริโมโตะ ริกะ
ปรากฏร่างเต็มตัวเป็นครั้งที่สอง
ฉันจะฆ่าเธอ
ผมจะฆ่าคุณ
เริ่มกันด้วยจำนวนแทนที่จะเป็นคุณภาพก็แล้วกัน
เจอแบบนี้เธอจะใช้ไม้ไหน ราชินีแห่งคำสาป
ริกะ
ทั้งสามคนบาดเจ็บสาหัส โดยเฉพาะคุณมาคิ
ผมไม่ยอมให้คุณตายเด็ดขาด
ขี้โกง ขี้โกง
ทำไมเขาสนใจแต่หล่อน สนใจแต่หล่อน
ทำอะไรน่ะ ริกะ
คนคนนั้นเป็นผู้มีพระคุณของผมนะ
เธอต้องปฏิบัติกับเขาให้นุ่มนวลยิ่งกว่าผีเสื้อหรือดอกไม้สิ
ขอโทษ ขอโทษค่ะ
อย่าโกรธเลยนะ
ไม่ได้โกรธ
อย่าเกลียดกันนะ
จะเกลียดได้ยังไง
ศัตรูของพวกเราคือเจ้านั่น
ยูตะ เกลียดเจ้านั่นเหรอ
อื้อ โคตรเกลียดเลย
ถ้าอย่างนั้น ริกะก็เกลียดด้วย
กลับมาแล้วรึ
หยุดการโจมตีทำไม
การรักษาอาการบาดเจ็บด้วยพลังเวท
จำเป็นต้องใช้อาคมย้อนกลับชั้นสูง
ฉันเลยอยากให้เธอมีสมาธิอยู่กับทางโน้นมากกว่า
เอาเป็นว่าจัดการเรียบร้อยแล้ว เรามาต่อกันเถอะเนอะ
ริกะ เอาไอ้นั่นมาสิ
สัญลักษณ์เซอร์เคิลดอตกับเขี้ยว
นั่นมัน
ตราคำสาปของตระกูลอินุมาคิ
ตายซะ
ยอดเยี่ยม
วาจาสาปถือเป็นอาคมระดับสูงซึ่งสืบทอดกันมารุ่นต่อรุ่นในตระกูลอินุมาคิ
แต่เด็กหนุ่มผู้เรียนรู้เกี่ยวกับไสยศาสตร์ยังไม่ถึง 1 ปี
กลับนำมาใช้ได้สบายๆ
ใช้งานยากอย่างที่คิดเลย พอขยายพลังเวทปุ๊บเป้าเคลื่อนปั๊บ
อินุมาคิคุงนี่สุดยอดจริงๆ
ตัวจริงของโอริโมโตะ ริกะ คือกลุ่มก้อนพลังเวทไร้จุดสิ้นสุด
อีกทั้งเปลี่ยนแปลงได้ตลอดเวลาอย่างที่คิดไว้ไม่มีผิด
เพื่อนของผม เป็นคนที่เก่งสุดยอดของแท้เลย
แต่นี่แกกลับ...แกกลับ
ยิ่งเห็นแบบนี้ ก็ยิ่งอยากได้มากขึ้นไปอีก
ฉันจะขยี้แกให้เละ
คุณนานามิ ทำไมถึงไปอยู่เกียวโตซะงั้นล่ะคร้าบ
ผมอุตส่าห์จะโชว์ผลงานให้คุณเห็นแท้ๆ
หุบปาก
เลิกบ่นแล้วตั้งใจสู้เข้า
เห็นไหมว่ามันพุ่งเข้ามากันไม่จบไม่สิ้นน่ะ
เฮ้อ วุ่นวายชะมัด
เท่านี้ก็ 50 ตัวแล้วสินะ
ครบตามจำนวนที่จะได้รับสินน้ำใจตอบแทน
แต่วันนี้ขยันเพิ่มอีกนิด
เพื่อโบนัสแบบเต็มเม็ดเต็มหน่วยก็น่าจะดี
พวกเธอ อายุเท่าไร
15
ยังเด็กกันอยู่เลยนี่ครับ
ถอนตัวตอนนี้ยังทันนะครับ
พวกเธอคงยังแยกแยะระหว่างดีกับเลวไม่ออกใช่ไหมล่ะ
ฟังแล้วปรี๊ด
มิมิโกะ หมอนี่โคตรน่าหมั่นไส้เลยว่ามะ
จะให้จับแขวนคอไหม นานาโกะ
พวกนายคงไม่รู้ล่ะสิ
ว่าผู้ใช้คุณไสยตามบ้านนอกคอกนา
ที่ไม่มีแม้แต่ชื่อบนแผนที่น่ะ ถูกปฏิบัติแบบไหน
ดีชั่ว เชิญพวกนายยึดติดกับของพรรค์นั้นต่อไปเถอะ
สำหรับพวกฉันถ้าท่านเกโทบอกว่า
ดำคือขาว ขาวคือดำ
มันก็ต้องเป็นไปตามนั้น
พวกฉันเชื่อในโลกที่ท่านเกโทวาดไว้
พวกตัวเกะกะ
ต้องจับแขวนคอสถานเดียว
มิเกล ทำอะไรของนาย
เห็นแล้วก็น่าจะรู้นิ
อึดไม่เบาแฮะ
เชือกนั่น... มีคำสาปแปลกประหลาดสอดแทรกอยู่สินะ
คำสาปซึ่งทำให้อาคมของเราปั่นป่วน
เหลือไม่ถึงครึ่งแล้ว
รู้บ้างไหม ว่าผู้ใช้คุณไสยที่ประเทศของฉัน
ต้องใช้เวลากี่สิบปีกว่าจะถักเชือกนี่ได้หนึ่งเส้น
ใครมันจะสน
ผมรู้แค่ว่าทุกวินาทีของผมมีค่ากว่าแยะ
ก็เท่านั้น
เกะกะ
แย่ละ คุณโกะโจฟิวส์ขาดแล้ว
นี่คือเวทไร้ขีดจำกัดล่างที่เกโทเคยเล่าให้ฟังสินะ
ต้องใช้เทคนิคบังคับพลังเวทขั้นละเอียดอ่อนแทรกแซงในระดับอนุภาค
รวมถึงต้องอาศัยการคำนวณหาค่าที่มากพอจะบงการกาลและอวกาศ
ทั้งหมดเป็นจริงขึ้นมาได้ เพราะดวงตาคู่นั้นสินะ
อีก 12 นาทีกว่าๆ ก็จะบรรลุเป้าหมาย
มาเลย ฉันก็จะหนีนายให้พ้นให้ดู
เมื่อกี้ เล่นเอาเกือบตาย
คงต้องกัดฟันใช้วิธีตีหัวแล้วเผ่น
เพื่อต้านเอาไว้ให้อยู่ ในอีกเกือบ 10 นาทีที่เหลือ
ถ้าฉันตาย ฉันจะเป็นผีมาตามหลอกหลอนนาย เกโท
คุณอิเอะอิริ ช่วยรักษาคนนี้ด้วยค่ะ
อื้ม จับเขานอนตรงนั้นเลย
ค่ะ
พวกนายทำบ้าอะไรกัน
ไม่เป็นไรแล้วนะคะ เดี๋ยวคุณอิเอะอิริก็ช่วยรักษาให้แล้ว
ฝากด้วยนะคะ
ให้ตาย
นายนี่มันขยันสร้างเรื่องจริงๆ เกโท
เธอเพิ่งเคยสัมผัสอารมณ์พุ่งพล่านแบบนี้เป็นครั้งแรก
พลังเวทเอ่อท้นทั่วทุกอณูของร่างกาย
ขีดความสามารถทางกายเพิ่มสูง รู้สึกทรงอำนาจ
ประสาทสัมผัสทั้งห้าเฉียบคมขึ้น ถูกไหม
สงสัยใช้พวกปลาซิวปลาสร้อยจะไม่ได้เรื่อง
ฉันลงสู้เองโดยตรงดีกว่า
ประสานให้เข้ากับผมนะ ริกะ
มนุษย์ยืนอยู่บนจุดสูงสุดของห่วงโซ่อาหาร
พร้อมกับฝันเฟื่องถึงสิ่งซึ่งอยู่สูงเหนือพวกตัวเองขึ้นไปอีก
โดยเรียกสิ่งนั้นว่าพระเจ้า
เธอไม่คิดว่ามันตลกบ้างรึ
ไอ้การฝันเฟื่องถึงสิ่งเหล่านั้น ทั้งที่มีผู้ใช้คุณไสยอย่างพวกเราอยู่ใกล้ตัว
สุดท้ายแล้ว พวกลิงทั้งหลายก็แค่ต้องการบ่ายหน้าหนี
จากสิ่งหรือบุคคลที่เหนือกว่าตัวเองเท่านั้น
ไม่ต้องมาพูดจาแบบเด็กๆ ทำนองว่าอยากเป็นพระเจ้าเลย
เธอตีประเด็นที่ฉันต้องการสื่อผิดเพี้ยนไปหน่อยนะ อคคทสึ
สิ่งที่ฉันปรารถนาไม่ใช่การชี้ทางสว่างแก่คนเขลา
แต่เป็นการเฟ้นหาผู้ได้รับเลือกจากพระเจ้า
เพราะเมื่อจำนวนมีมากกว่าคุณภาพ
ฝ่ายแข็งแกร่งย่อมถูกฝ่ายอ่อนแอกลบกลืนหรือถูกข่มเหงรังแก
ซึ่งฉันรู้สึกขยะแขยงความหน้าด้านหน้าทนของพวกลิงเหล่านั้น
จนอยากอ้วกเต็มที
ยูตะ ยูตะ
ไม่เป็นไร ผมเริ่มจะชินขึ้นมาแล้ว
จบเกมปุจฉาวิสัจฉนาแล้วสินะ
เร็วขึ้นกว่าก่อนหน้าอีกแฮะ
ไม่ไหว ไม่ไหว
เร่งอัดพลังเวทลงไปแบบนั้น
ภาชนะที่ไหนจะทนรับไหว
โกะโจไม่ได้สอนรึ
ว่าการอัดพลังเวทมันต้องค่อยเป็น
ไม่เลวนี่นา
ไม่เข้าใจ
ผมไม่เคยรู้จักผู้ใช้คุณไสยคนอื่นๆ
นอกเหนือจากคนที่อยู่ในโรงเรียนไสยเวท
และผมก็ไม่รู้
ว่าไอ้ที่แกพูดมันถูกต้องมากน้อยแค่ไหน
แต่
เพื่อที่ผมจะได้เป็นเพื่อนกับทุกๆ คนต่อไป
เพื่อที่ผม จะได้มั่นใจ ว่าผมควรมีชีวิตแบบที่ตัวเองเป็นอยู่
ฉันจำเป็นต้องฆ่าแก
เอาตัวเองเป็นศูนย์กลางนี่เอง
แต่อีกนัยหนึ่งอาจเรียกได้ว่าเป็นการยืนยันตัวเองที่ดี
เพราะในการดำเนินชีวิตคงไม่มีอะไรสำคัญเท่าสิ่งนี้อีกแล้ว
ถ้าอย่างนั้นฉันเองก็จะไล่ฆ่าเธอแบบทุ่มทุกวิญญาณเหมือนกัน
จะไม่มีการประนีประนอมจำนวนและคุณภาพอีกแล้ว
รู้ไหม
มนุษย์ที่ได้ชื่อว่าระดับพิเศษมีอยู่ทั้งหมด 4 คน
ส่วนคำสาปมีอยู่ทั้งหมด 16 ตน
และนี่คือหนึ่งในนั้น
วิญญาณแค้นเสมือนระดับพิเศษ
อวตารทามะโมโนะมาเอะ
คำสาปที่อยู่ในการครอบครองของฉันในปัจจุบันมีทั้งสิ้น 4,461 ตน
ซึ่งฉันจะจับพวกมันรวมเป็นหนึ่ง
และอัดใส่นาย
วิชาควบคุมวิชาวิญญาณคำสาปขั้นสูงสุด
วังวน
คุณนานามิ
ตรงนี้ผมจัดการเอง
ชินคาเงะริว อาณาเขตย่อส่วน
ชักดาบ
อย่าประมาทสิ มิวะ
เมกะมารุ ข้างบน
นายเองก็ด้วย
ทุกคนอย่าชะล่าใจ
คาโมะคุง
วิญญาณคำสาป 7 ตนกำลังมุ่งไปทางนั้นจากทิศสองนาฬิกา
รับทราบ แล้วโทโดอยู่ที่ไหน
คิดว่าอีกเดี๋ยวคงได้เจอเองแหละ
มัวไปทำอะไรอยู่ที่ไหนของนายน่ะ โทโด
อะ... อะไรน่ะ พลังเวทนั่นมัน
เจ้านั่นมันอันตรายนะ โทโด
อย่าบุกเดี่ยวเข้าไป
รอกำลังเสริม... / ทอล์กโชว์ช่วงสองทุ่มวันนี้
เป็นรายการพิเศษถ่ายทอดสดต้อนรับคริสต์มาส
และทาคาดะจังมาเป็นแขกรับเชิญ
ขืนอืดอาดมีหวังกลับไปดูไม่ทันพอดีน่ะสิ
โทโด
คาโมะคุง
วิญญาณคำสาปมากกว่าสิบตนกำลังเข้ามาใกล้จากทิศหกนาฬิกา
ทุกคน ตั้งขบวนเตรียมพร้อมรับการโจมตี
พับผ่าสิ ไม่หมดไม่สิ้นสักที
แบบนี้แล้วเมื่อไรจะจบเนี่ย
อคคทสึ
ฉันว่าฉันคิดถูกจริงๆ ที่มาฆ่าเธอทิ้งเสียก่อนที่
เธอจะใช้โอริโมโตะ ริกะคล่องแคล่ว
สัญญานะ
พอโตเป็นผู้ใหญ่แล้ว ยูตะต้องแต่งงานกับริกะนะ
ได้สิ
แล้วพวกเราก็จะได้อยู่ด้วยกันตลอดไป
ริกะ
อะไรเหรอ
ขอบคุณที่คอยปกป้องผมมาโดยตลอด
ขอบคุณที่รักผม
ผมขอยืมพลังอีกครั้งนะ เป็นครั้งสุดท้าย
ผมอยากหยุดเจ้านั่น
นอกเหนือจากนั้นผมก็ไม่ต้องการอะไรอีกแล้ว
อนาคต หัวใจ ร่างกาย ผมขอยกทุกอย่างที่เป็นของผมให้ริกะ
แล้วทีนี้เราจะได้อยู่ด้วยกันจริงๆ สักที
ผมรักเธอ ริกะ
เรามาตายด้วยกันนะ
ยูตะ ยูตะ
รัก รัก รัก รัก รักที่สุดเลย
ปลดล็อคขีดจำกัดของพลังเวทด้วยการใช้ตัวเองเป็นเครื่องสังเวย
มาไม้นี้รึ ไอ้พวกล่อลวงผู้หญิง
เสียมารยาท
เขาเรียกรักบริสุทธิ์ต่างหาก
ถ้าอย่างนั้น ของทางฝ่ายฉันต้องเรียกว่าความถูกต้องยุติธรรม
วิเศษ
วิเศษ จริงๆ
พลังนั่น คือพลังเพื่อการเปลี่ยนแปลงโลกขนานแท้
ถ้าได้ริกะมาอยู่ในมือ
เราก็ไม่จำเป็นต้องคอยรวบรวมวิญญาณคำสาปแบบเก็บเล็กผสมน้อยอีกต่อไป
ครั้งหน้านี่ละ ครั้งหน้าต้องเอามาเป็นของเราให้ได้
มาช้าจังนะ
ซาโตรุ
ไม่นึกเลยว่านายจะเป็นคนออกโรงปิดฉาก
ครอบครัวของฉันปลอดภัยดีกันอยู่รึเปล่า
เผ่นแน่บไปได้ทุกคน
รวมทั้งที่เกียวโตด้วย ทั้งหมดเป็นคำสั่งของนายสินะ
ก็นะ...
ฉันเป็นคนอ่อนโยนมีน้ำใจไม่เหมือนนาย
นายส่ง 2 คนนั้นมาทั้งที่รู้ว่าต้องถูกฉันจัดการแน่ๆ ใช่ไหม
ส่งมาเพื่อใช้เป็นเครื่องจุดระเบิดอคคทสึ
เขาเรียกความไว้เนื้อเชื่อใจ
เพราะผมเชื่อว่าคนยึดมั่นในหลักการแบบนาย
ไม่มีทางฆ่านักอาคมรุ่นใหม่โดยไม่มีเหตุผลแน่ๆ
ไว้เนื้อเชื่อใจงั้นรึ
ยังอุตส่าห์เหลือของพรรค์นั้นไว้ให้ฉันอีกรึ
ช่วยเอานี่ไปคืนให้เจ้าตัวด้วยก็แล้วกัน
อย่าบอกนะว่าที่โรงเรียนประถมนั่นก็ฝีมือนาย
ประมาณนั้น
เหลือรับเลยจริงๆ
มีอะไรจะพูดเป็นครั้งสุดท้ายไหม
ไม่ว่าใครจะพูดยังไง
ฉันก็ยังเกลียดพวกลิงอยู่ดี
แต่ฉันไม่ได้เคียดแค้นคนในโรงเรียนไสยเวทหรอกนะ
ตราบใดที่ยังอยู่บนโลกใบนี้ ฉันคงไม่สามารถหัวเราะจากใจได้
สุงุรุ
คนกำลังจะตายแท้ๆ จะช่วยพูดคำสาปให้ฟังสักคำก็ไม่ได้
ยูตะ ยูตะ
เฮ้ ยูตะ เป็นอะไรรึเปล่า
ทาคานะ
ทำใจดีๆ ไว้ ยูตะ
โอ๊ะ ฟื้นแล้วแฮะ
ทุกคน
บาดแผลเป็นยังไงบ้าง... คุณมาคิ
อินุมาคิคุง
เอ้า แพนด้าคุง แขนยังไม่หายนี่นา
ใจเย็นก่อน
ทุกคนสภาพดีกว่ายูตะในตอนนี้ก็แล้วกัน
แขนของฉันน่ะ เอามาแปะใหม่เมื่อไรก็ได้
ไม่เหมือนอย่างของสองคนนี้
ขอบใจนะที่ช่วยพวกฉันไว้
แซลมอน
ยูตะ
ขอโทษนะ ริกะจัง
ที่ปล่อยให้รอตั้งนาน
มีอะไรรึ ยูตะ
เอ่อ...คือ...
ผมสัญญากับริกะจังว่าจะไปอยู่กับเธอ
แลกกับการขอยืมพลังจากเธอน่ะครับ
เดี๋ยวนะ แบบนั้นมันเท่ากับว่านายกำลังจะไปตายไม่ใช่เหรอ
คิดอะไรของนายอยู่ ห๋า เจ้าโง่
เอ่อ...คือว่า...
ริกะจัง?
ยินดีด้วย
ในที่สุดก็แก้คำสาปได้เรียบร้อย
ใครอ้ะ
กู๊ดลุคกิ้งกาย อ.โกะโจ ซาโตรุไงจะใครเล่า
ข้อสันนิษฐานที่ยูตะเคยพูดเมื่อตอนโน้น
ผมเห็นว่ามันน่าสนใจดี ก็เลยสั่งให้คนสืบค้นเกี่ยวกับสายตระกูลของเธอ
ทางด้านริกะน่ะเราสืบค้นเสร็จตั้งแต่ปีมะโว้แล้ว
แต่ทางด้านยูตะ ทุกคนกลับเผลอมองข้ามไม่ได้ตรวจสอบอย่างละเอียด
ทีนี้พอลองค้นจึงได้รู้ชัด
ว่าเธอคือทายาทของสุงะวาระ โนะ มิจิซาเนะ
เป็นญาติโคตรของโคตรห่างของผม
สุงะ?
ใครเหรอ
หนึ่งในสามมหาวิญญาณแค้นของญี่ปุ่น
อภิมหาผู้ใช้คุณไสยระดับตัวพ่อ
ทูน่า
ยูตะพูดถูก
ริกะไม่ได้สาปเธอ
แต่เธอเป็นคนสาปริกะ
ริกะจัง
ทำยังไงดี เธอกำลังจะตาย ต้องช่วยเธอ
อย่าตายนะ จะตายไม่ได้นะ ห้ามตายนะ
จริงด้วย
ตอนนั้นผมปฏิเสธการตายของริกะ
เมื่อผู้ร่ายคำสาปเป็นฝ่ายละทิ้งพันธะนายบ่าว
และฝ่ายถูกสาปไม่ได้ปรารถนาที่จะลงทัณฑ์
ก็เท่ากับว่าการคลายคำสาปเป็นอันเสร็จสมบูรณ์
แต่ก็นะ ร่างที่เห็นอยู่นี้คงเป็นคำตอบที่ชัดเจนสุดแล้ว
ทั้งหมดเป็นความผิดของผม
ผมเป็นคนทำให้ริกะต้องมีสภาพแบบนั้น
เป็นตัวการทำให้คนจำนวนมากถูกทำร้าย
แล้วไหนจะเรื่องที่ทุกคนเกือบเอาชีวิตไม่รอด เพราะเกโทหมายตาผมอีก
ทั้งหมด...
ทั้งหมดเป็นเพราะผม...
ยูตะ ขอบคุณนะ
ขอบคุณที่ให้เวลาริกะ และให้ริกะอยู่เคียงข้าง
6 ปีที่ผ่านมานี้
ริกะมีความสุขมากกว่าตอนยังมีชีวิตเสียอีก
บ๊ายบาย รักษาตัวด้วยนะ
แล้วก็ไม่ต้องรีบมาทางนี้เร็วนักล่ะ เข้าใจไหม
อื้ม
แล้วเจอกันใหม่นะ
อาจฟังเหมือนฟื้นฝอยหาตะเข็บ
แต่ผมขอย้ำนะว่าเรื่องเกโทไม่ใช่ความผิดของเธอ
ต่อให้ไม่มียูตะ หมอนั่นก็ต้องมาที่โรงเรียนอยู่ดี
จะใช่แน่รึครับ
อ้อ แล้วก็นี่
อ๊ะ บัตรนักเรียน
ที่แท้อาจารย์เป็นคนเก็บเอาไว้ให้ผมน่ะเอง
เปล่า ไม่ใช่ผมหรอก
เพื่อนผมเป็นคนเก็บเอาไว้ให้น่ะ
เพื่อนเพียงคนเดียวของผม
เฮ้ ยูตะ จะให้รออีกนานแค่ไหนเนี่ย
ไปกันได้แล้ว
อืม
มหาเวทย์ผนึกมาร 0
อร่อย
อร่อยใช่ไหมล่ะ
เมนูที่กินอยู่ เขาใส่เครื่องปรุงชื่อ ‘โรคอย’ ลงไปด้วย
เพื่อให้รสชาติอร่อยขึ้น
พอใส่โรคอยลงไป ไม่ว่าเมนูไหนก็จะได้รสชาติแบบเคนย่า
ประมาณว่าเป็นผงเครื่องปรุงวิเศษน่ะ
ว่าแต่หมอนั่นกับไปแล้วจริงๆ ใช่มะ
ถ้าอย่างนั้นก็ดี
ไอ้นี่อร่อยจริงๆ นะเนี่ย
เหมือนเนื้อต้มมันฝรั่งเลย
เนื้อต้มมันฝรั่ง?
เรียกว่าบีฟสตูว์สิ บีฟสตูว์
มีอะไรรึครับ
ทำไม... นายมาอยู่ที่นี่ได้ล่ะ
อ้าว
อาจารย์
ไม่ได้เจอกันตั้งนานเนอะ